JohanHeinsen/ENO huggingface dataset:
Viborger Samler, 1837-03-16
J vide, at vor Konge er en Ven af en simpel og sparsom Levemaade, og det er ikke ham, der har fortæret de Penge, der nu mangle i Stats huusholdningen. Kongen bliver ikke rigere ved et Palads; men Folket, der bygger Paladset, bliver derved fattigere. Kongens Rigdom bestaaer i hans Folks Kjærlighed, og naar Hof mennesker vilde foresnakke ham, at Statskassen, hans Undersaatters Afgivter, udgjorde hans Rigdom, saa vilde han ikke lade sig skuffe. Jkke at J afgive Meget, men at J beholde Meget, gjor ham rig. Derfor vil han ogsaa være imod en Afgivt, der for Eder er bortkastet. Ønskede Kongen Penge af Eder, da vilde det være til andre Formaal, maaskee til at skadesløsholde de Mennesker, der endnu for Krigens Udbrud med England mistede deres Eiendomme paa Søen, og der - som det synes, med fuld Ret – gjøre Fordring paa en Skadesløsholdelse af 5 Mill. Rbdlr. Thi Kongen veed vel, at man maa være retfærdig, inden man viser Pragt. De danske Stænder ville forhaabentligen, ligesom de slesvig-holsteenske, stemme for Erstatningen af hine 5 Mill., naar denne Sag forebringes deres Forsamling; om de Danske allerede have Penge liggende i Beredskab, dertil, veed jeg ikke; men vi maae tænke paa, hvorledes vi kunne betale vor Deel af denne Æres gjæld. J Aaret 1837 have vi ingen Penge; Danmark synes Velstanden at være stegen meget i det forrige Aar. Det vil altsaa være nødvendigt, at vi afholde os fra denne frivillige Skat, og, for ei at foraarsage Nogen unyttig Uleilighed, bede, at man i det Mindste forskaaner os Landmænd for Tilsendelsen af Subscriptionssark.
Viborger Samler, 1837-03-16
En Jndsender i Horsens Avis formener, at det under nærværende Omstændigheder er en uforstandig Jver, at sammenskrabe 300,000 Rbd. til Oprettelsen af det Thorvaldsenske Museum. "Kan denne Sum indsamles - siges der – saa lad os offre de 280,000 Rbd. paa Fædrelandets Alter til vor Statsgields Afbetaling og de 20,000 Rbd. til den projecterede Stiftelse for trængende Haandværksmestere. Danmarks Søn, Thorvaldsen, vil sikkerlig finde den Anvendelse værdig og Historien vil gjøre hans Navn udødeligt, om det end var tænkeligt, at hans Arbeider kunde forgaae.
Viborger Samler, 1837-03-16
Svar til den anonyme Forfatter til "Spørgsmaal til Gartner Jensen i Corsøer. En, som jeg haaber, i enhver Henseende tilfredsstillende Erklæring fra Hr. Secretair P. D. Feilberg i Kjøbenhavn, i et Brev til mig dat. 4de Marts, og ledsaget med mine Anmærkninger, bliver i disse Dage publiceret i Adresseavisen og Berlingske Tidende, hvorfra den ufortøvet vil blive aftrykt i den Vest-Sjællandske Avis. Desuden er jeg, paa ethvert anstændigt Spørgsmaal, det være offentlig eller privat, skrivtlig eller mundtlig, villig til at give Svar vigsamme Tone og paa samme Maade. – Corsøer, den 8de Marts 1837. F.J. Chr. Jensen, Gartner hos Etatsraad v. Rambusch.
Viborger Samler, 1837-03-16
Paa 5te Fredag i Faste prædiker Hs. H. Hr. Biskop, Ollgaard, Com. og Dom., i Søndresogns Kirke.
Viborger Samler, 1837-03-16
AVERTISSEMENTS. En bruun tigret Han-Hønsehund, der lyder Navnet Thorras, er i Februar Maaned bortløbet fra sin Eier. Hvo som kan give nogen Underretning om Huu dens nuværende Opholdsted, anmodes om, at tilkjendegive samme for Avisredactionen, der udbetaler en passende Douceur for Hundens Tilbageleverelse.
Viborger Samler, 1837-03-16
En reenlig og hone, Amme kan strax blive antaget, naar hun snarest muligt melder sig paa Adressecontoiret, som anviser den Søgende.
Viborger Samler, 1837-03-16
En betrukken Reisekuffert er underhaanden tilkjøbs. Hvor anviser Bogtrykkeriet.
Viborger Samler, 1837-03-16
Beboelsesleilighed, for en Familie uden for Bondestanden, kan faaes til Leie i Horup Mølle, Lysgaard Herred, fra førstkommende 1ste Mai. Leieren kan tillige erholde græsset og fodret 1 a 2 Køer, og iøvrigt aftales det Fornødne med den paa Stedet værende Forpagter.
Viborger Samler, 1837-03-16
Jfølge Forlig og Udlæg, samt Udlægshaverens derpaa grundede Begjering, bliver den Selveier Jens Sørensen tilhørende Gaard i Resen, med tilliggende Jorder af Hartkorn 3 Tdr. 4 Skpr. 1 Alb. tilligemed dette Hartkorns Anpart af Resen Sogns Konge-, Kirke-, Korn- og Qvæg-Tiende, stillet til Bortsalg ved 3de offentlige Auctioner, som afholdes Løverdagen den 1ste, 15de og 29de April førstkommende, hver Dags Formiddag Klokken 11; de 2de første Auctioner paa Raadstuen, i Skive og den 3die Auction i Gaarden, der skal sælges. Conditionerne for Salget ere til Eftersyn hos Procurator Øllgaard i Skive. Hvilket herved til Efterretning for samtlige Vedkommende bekjendtgjøres. Bye- og Herreds-Contoiret i Skive, den 27de Febr. Rosenstand. Baggesvogns Hovedgaard, der er beliggende i Venneberg Herred, Hjørring Amt, af Hartkorn Ager og Eng fri Hovedgaardstaxt 42 Tdr. 3 Skpr. 1 3/4 Alb. og ufrit Hartkorn Ager og Eng 10 Tdr. 2 Fdkr. 1 1/4 Alb. med Avling, Hoverie, endeel Pligtarbeide, Heste og endeel Jnventarium af Avls-, Smede- og Bygger- samt Meierieredskaber med mere, bliver, ifølge det Kongelige Rentekammers Ordre og under dets nærmere Approbation, ved offentlig Auction stillet til Bortforpagtning i 11 paa hinanden følgende Aar, regnet fra 1ste Mai 1837. - Hovedgaardsmarken, der er inddeelt i 11 Vange, hver paa circa 25 Tdr. Land og 10 mindre hver paa circa 10 Tdr. Land, drives med complet Hoverie, desuden er af Hedejorder opbrudt circa 60 Tdr. Land, som drives ved egen Kraft. Af Engbund haves omtrent 110 Tdr. Land, der aarlig har afgivet 300 a 400 Læs Høe. Endelig hører til Gaarden et betydelig Areal af Overdrev og Hede, der er tjenlig til Opdyrkning, ligesom der ogsaa paa Eiendommen findes en betydelig Deel Mærgel. J Markerne har været nedlagt 70 Tdr. Rug, 38 Tdr. Byg og 150 Tdr. Havre og af Besætning har været holdt 170 Fækreaturer, foruden Heste, hvilket Antal saavelsom Udsæden betydelig kan forøges. – Lister over det, som ifølge det Foranførte følger med Forpagtningen, ville blive fremlagte ved Auctionen. Ved denne Auction agtes ligeledes den Gaarden tilliggende af, ny i Aaret 1830 opførte Vandmølle, der har Mølleskylds Hartkorn 2 Tdr. 4 Skpr. 1 Alb., med Værker, nemlig: 1 Rugqværn, 1 Grynqværn og 1 Brakqværn, tilligemed den Møllen tilliggende Jordlod, og særskildt Beboelses-Leilighed bortforpagtet paa foranførte Aaremaal.
Viborger Samler, 1837-03-16
Efter vedkommende Auctionsdirecteurs Bestemmelse afholdes Forpagtningsauctionen over fornævnte Eiendomme paa Hovedgaarden, Onsdagen den 5te April førstkommende om Formiddagen Kl. 11 slet, efter Conditioner, som fra den 16de Marts ville være til Eftersyn i det jydske lollandske Landvæsens-Contoir under Rentekammeret, hos den Kongelige Godsinspecteur, Justitsraad Bindesbøll paa Edelsborg ved Skanderborg, Gjæstgiver Strøm i Odense, Gjæstgiver Petersen i Haderslev, Avisredacteuren i Altona og hos Godsforvalteren paa Baggesvogn.
Viborger Samler, 1837-03-18
No. 33. 65 Aargang. alene privilegerede Kongelig allernaadigst Viborger Samler. Danmark og Hertugdømmene. Forsendes med Brevposten i 18 Marts 1837. Løverdagen den Redigeret af E. Nerenst, trykt og forlagt af N. P. Dons.
Viborger Samler, 1837-03-18
Spanien. J London havde man Efterretninger fra S. Sebastian af 4de d. M. Nogle af de derfra komne Breve bestemme Christinernes Angreb til den 6te; Andre troe, at det først vil finde Sted i April og atter Andre ere afden Mening, at Carlisterne ville være den angribende Part. Vist er det, at General Evans til hvem nu 1100 Mand spanske Marinesoldater og 500 Mand af Rendons Diviston ere stødte, fuldkommen seer sig istand til at byde de ligeover for ham staaende Carlister Spidsen. Jmidlertid skal han dog ville oppebie et samtidigt Angreb af Espartero og Sarsfield. Efter Forlydende var den Første allerede rykket ud, men havde maattet vende tilbage formedelst det slette Veir. Evans har næsten 17,000 Mand under sin befaling og vil kunne gjøre Angrebet med 14,000 Mand og 20 Kanoner. Legionens Soldater ere saa forbittrede paa Carlisterne over et af disse nylig paa 4 af deres Cammerater begaaet Mord, at de ere blevne enige om, ingen Pardon at give. J Slutningen af forrige Maaned vare nemlig 4 Skotter, der vare blevne overrumplede og fangne uden at være bevæbnede, med koldt Blod skudte. Don Carlos har befalet alle Beboerne i de insurgeerte Provindser at forlade deres Boliger ved Fjendens Nærmelse; bliver denne befaling ikke efterkommet, da afbrændes Vaaningerne.
Viborger Samler, 1837-03-18
Blandet. Sir Charles Vaughan, der er bestemt til temporair Ambassadeur i Constantinopel, har den 6te d. M. indskibet sig i Dover til Calais. En Motion af Hr. Grote om hemmelige Afstemninger ved Parlamentsvalgene er forkastet med 265. mod 153 Stemmer. – Man vil have bemærket, at der er indtraadt en væsentlig Forandring i Sultan Mahmuds Regjeringsystem, og at navnligen hans Nyhedssyge er i Aftagende. Meest paafaldende har dette viist sig derved, at hans i Admiralitetsbygningen og i Divanssalen opstillede Portraits begge Steder ere forsvundne. Man troer, at den nye Underviisningsminister, der er en orthodor Musselmand, har bevirket denne Forandring i Sultanens Anskuelser. – J Anledning af en mellem Regjeringen af Ny-Granada og den derværende britiske Consul opkommer Tvist blokeres Nygranadas Havne af en engelsk Escadre. Man mener, at Columbierne heller sætte Magt mod Magt. end frigive Consulen og give den forlangte Fyldestgjørelse. – Jfølge Beretninger fra New-Orleans af 1ste Febr. er den mejicanske General Bravo den 9de Jan, ankommen til Matamoras og havde den 22de f. M. der forsamlet den største Deel af sine Tropper, saa at man snart kan vente Efterretning om et nyt Jndfald af Mejicanerne i Teias. – Det franske Postvæsen er nylig bleven idømt en Skadeserstatning af 30,000 Fr. til en Dr. Aubenas, der havde ladet sig indskrive med Posten fra St. Etienne til Marseille; men væltede underveis og fik Armen brækket.
Viborger Samler, 1837-03-18
Jndenlandske Efterretninger. Bulletius.
Viborger Samler, 1837-03-18
Kjøbenhavn, den 12te Marts. Hs. Maj. Kongen har i afvigte Nat sovet 6 Timers vederqvægende Søvn, og Allerhøistsammes befindende bedres.
Viborger Samler, 1837-03-18
Den 13de Marts.
Viborger Samler, 1837-03-18
Hs. Maj. Kongen har i afvigte Nat havt 5. Timers vederqvægende Søvn, og Allerhøistsammes befindende bedres.
Viborger Samler, 1837-03-18
Den 14de Marts.
Viborger Samler, 1837-03-18
Hs. Maj. Kongen har i afvigte Nat havt flere Timers Søvn og Allerhøistsammes befindende er som i de senere Dage.
Viborger Samler, 1837-03-18
Udtog af et Brev fra Hr. Kolb, Kongelig Würtembergsk Consul og Charge Taffaires i Rom til Hr. Grosserer Puggaard i Kjøbenhavn, dateret Rom den 18de Februar 1837. "De maae vide, at Thorvaldsens og min Reise er bestemt til at gaae for sig Paaskedag eller et Par Dage efter. Formodentligen vil det først blive nogle Uger senere, men alle Forberedelser ere gjorte, ja selv Kufferten færdig, saa at jeg nu for Alvor troer, at vi komme afsted. Jeg ledsager ham til München eller Frankfurt, og derfra reiser han alene. – J Gaar talte jeg med ham, angaaende Jndbydelsen til et Museum for hans Værker og jeg kan i hans Navn og efter hans udtrykkelige Begjæring forsikkre, at han, naar han kommer til Kjøbenhavn, vil fremme Foretagendet saa meget som det staaer i hans Magt. Det var ham øiensynligen en stor Glæde, at et saadant Nationalforetagende skeete til Ære for ham, og han fortalte mig flere Træk af den Modtagelse, han nød, da han sidst var i Kjøbenhavn, idet han derhos tydede hen paa det smukke Sted i Jndbydelsen, hvor der taltes om den Modtagelse, han tør vente at finde, naar han kommer der igjen. Det er i Sandhed ogsaa et Nationen værdigt Foretagende. Jeg misunder Dem en saadan Landsmand som Thorvaldsen er, og tilføier endnu kun, at jeg om faa Dage vil modtage Storkorset af den würtembergske Fredriks-Orden, som min Konge har givet ham. Det vil være en Festdag for os alle, naar jeg overleverer ham denne Orden og jeg tænker det vil fornøie ham, ligesom det glæder mig, at min Konge er den Første, som har udmærket Thorvaldsen paa en saa usædvanlig Maade.
Viborger Samler, 1837-03-18
Jfølge Hs. Majestæts Befaling er der udfærdiget Brev til Thorvaldsen, med det Tilbud, at en Orlogs-Corvet i dette Foraar skal afgaae til Middelhavet for at afhente de Konstsager, han agter at hjemsende til sit Fædreland, og for tillige at medtage Konstneren selv, saafremt han maatte ønske at benytte den for sin egen Person. – Beløbet af Bidragene paa de hidtil indkomne Subskriptionslister er nu 36,000 Rbd. Antallet af de Konstnere, som have tilbudt at levere Arbeider, er ste(Kbh.)get til 62. Det er aldeles i sin Orden, at de forskjellige Meninger blive lydeligen udtalte om en saa vigtig Sag, som det Thorvaldsenske Museum; der er ogsaa allerede talt meget for og meget imod, Sagen er bleven fleersidigen belyst, snart kaldt en Folkesag, snart en Nationalsag, senest en Kunstsag; Fleerheden af Oppositionen har i Grunden været enig i nærmest at betragte den som en Pengesag, men Alle have været enige i at lægge deres Beundring for Dagen for den store Mester. J Berlingske Tidende har nu en Anonym, C. F., omtalt et endnu uberørt Punkt i Jndbydelsen, som vist flere end han har stødt sig over, men hvorom Jngen før ham har skjøttet om at yttre sig. Han paapeger nemlig det Udelicate i at omtale, at det Museum, der skal oprettes, er bestemt til ei alene at opfatte hvad Danmark alt har af Mesterens Haand, men endog alle de Kunstværker, hvorover han endnu kan disponere, støttende sig til et forsaavidt Publicum veed, – tomt og usandsynligt Rygte, at Thorvaldsen mulig har isinde at testamentere Danmark sine Skatte. Hvilken Tanke – spørger C. F. – maa en saadan Yttring af Eders Agtelse fremkalde hos den Paagieldende, i hvilken Forlegenhed kaste J ham, idet han enten maa lade Eders Tryglerie upaaagtet, eller imod sit Ønske føie sig i dets Fordring. Ved sin Kunst har Thorvaldsen stemplet sig til en Verdensborger, fra Verden maa og vil hans Hæder udgaae, hvor rimeligt altsaa, at han ei vil vil unddrage den, hvad han gav, at han ei paa en Udkant af denne Verden vil henkaste sin Rigdom, ei opdynge den paa en O, der ifølge sit Klima tildeels kun kan besøges den halve Deel af Aaret, i en Fæstning, der stedse er udsat for et ødelæggende Bombardement. J Rom er min Storhed født, der udviklede sig min Kunst, der blev jeg Verdensborger, der tilbragte jeg den største Deel af mit Liv, der vil jeg døe. J Rom, der alene ved sit Klima hvert Aar lokker Fremmede i Hobetal til at besøge denne, den gamle Verdens Hovedstad, der staae mine – Nutidens – Mesterværker ved Siden af Oldtidens, der skal de forblive. Saaledes tænker han maaskee, og udfører han denne Tanke, hvad vil da Verden dømme om Eder og Eders Museum?"(Hemp. Av.)
Viborger Samler, 1837-03-18
En høitagtet Medborger, Kbhavns Stadshauptmand, Oberst Thortsen, Ridder af Dr. og Drid., er død den 14de de om Natten Kl. 2, efter at have været sengeliggende i lang Tid.
Viborger Samler, 1837-03-18
Den mod Overlærer Hage af Justitsr. Blechingberg som befalet Actor, for Høiesteret indankede Sag, som er bleven behandlet skriftligt, og i hvilken Jndstævnte selv har skrevet sine Defensionsindlæg, er, efterat være udprocederet af Parterne, Fredagen den 10de Marts optagen til Circulation iblandt Rettens Medlemmer, og kan saaledes snart ventes paadømt i sidste Jnstants.
Viborger Samler, 1837-03-18
J Anledning af det i Kjøbenhavnsposten No. 70 indrykkede private Brev fra Slagelse (Samleren No. 32) finder Redactionen af Slagelse Avis sig foranlediget til at bemærke, at det har været dens Ønske strax at offentliggjøre de nøiere Data ved det omtalte Mord; men da Forhørerne ikke vare og endnu ikke ere sluttede, saa har man ikke vovet, saaledes som den tjenstvillige Nyhedskræmmer heri Byen, at kaste Læserne Sand i Øinene, ved at meddele en Deel Urigtigheder, som ovennævnte Brev indeholder. Et udførligt Udtog af de optagne Forhører skal, saasnart disse ere sluttede, i et af de følgende Nummere meddeles. Ved samme Leilighed maa man tillige takke den velvillige Forfatter til det i Aarhuus Avis No. 38 indførte Stykke Fra Sielland, der indeholder ligesaamange Usandheder og Urigtigheder, som de der benævnte Tyverier. Læso. Den 7de ds. var her paa Grund paa Nordvestriffet Skonnerten Haabet af Arendahl, ladet med Tømmer, paa Reise fra Hjemstedet til Kallundborg, ført af Capitain Th. Hendriksen. Fartøiet, der stod paa et yderst farligt Sted, blev ved Hjælp af Øens Bjergere, hvis Virksomhed det indfaldende stille Veirligt begunstigede, lykkelig igjen udbragt efter 4 Timers Anstrængelse, saa at det uagtet en ubetydelig Læk kunde fortsætte Reisen. Om Godtgjørelse for Udbringelsen, blev denne Gang ingen Accord truffet, men samme bliver af Amtmanden at bestemme.
Viborger Samler, 1837-03-18
For Hovedgaarden Kokkedahl blev ved den afholdte Auction buden 80,000 Rbd. af Hr. Proprietair Hastrup, forhenværende Eier af Kjølskegaard; – men Overbud skal senere underhaanden være skeet.
Viborger Samler, 1837-03-18
AVERTISSEMENTS. En god stærk Arbeidsvogn, 2de Sæt Hestetøi samt nogle hundrede gamle Tagsteen, er underhaanden at faae tilkjøbs hos Bager Bruun. 2 a 3 Oxhoveder god gl. Mjød til 12 s. Potten faaes hos Bager Bruun.
Viborger Samler, 1837-03-18
Extra godt rødt og hvidt Kløverfrøe, af sidste Aars Afgrøde, er at bekomme hos Carl Ring i Skive. At jeg med Første venter at modtage et Parti Wauge- og Blomsterfroe til Udsalg, hvorover trykte Priis-Couranter ville blive udstædte, bekjendtgjøres herved foreløbig for de Ærede, som ville forunde mig Deres Søgning. Viborg den 17de Marts 1837. J. C. Oppenhagen.
Viborger Samler, 1837-03-18
Efter vedkommende Udlægshavers Reqvisition, bliver Mandagen den 3die April d. A., om Formiddagen Kl. 11 slet, paa Raadhuset ved Auction bortsolgt Stedet, No. 269 i Lille Bradepande, bestaaende af 4 Fag med Hauge, tilhørende Niels Thomsen Finnerup. Conditionerne, som paa Auctionsstedet bekjendtgjøres, ere forinden til Eftersyn paa mit Contoir. Viborg, den 15de Marts 1837. F. D. Vett.
Viborger Samler, 1837-03-18
Jfølge tagen Bestemmelse under Skiftet efter afg. Gaardmand Niels Andersen og ligeledes afdøde Hustrue af Gjedsted, bliver Mandagen den 3die, 10de og 17de April førstkommende, hver Dags Formiddag Kl. 11. afholdet offentlig trende Auctioner over den Boet tilhørende Gaard paa Gjedsted Mark, samme Sogn, Rinds Herred, med dens paastaaende Bygninger og tilliggende. Eiendomme, af Hartkorn Ager og Eng 6 Tdr. 1 Fdkr. Gaarden ligger midt paa sin Mark, denne er god og let at drive. Paa de til Gaarden hørende Enge avles aarlig 40 Læs Høe, men som kan forøges, og Besætningen er 4 Heste, 20 Fæekreature og 40 Faar. – Gaardens Bygninger ere gode og tildeels af nye opførte. – Havresæden vil af Boet blive forsvarlig lagt og til Bygsæden vil Kjøberen blive leveret 6 Tdr. Byg. – Af Kjøbesummen kan en saadan Deel blive indestaaende i Eiendommen, som denne kan afgive rescriptmæssig Sikkerhed for, imod første Prioritet. – De tvende første Auctioner afholdes paa Tingstedet heri Byen, og den sidste i selve Gaarden. Tirsdagen den 18de April d. A. sælges i Gaarden samme Boes Løsøre og Besætning, bestaaende i Jndboe, Gaards- og Avlsredskaber, Heste, Stude, Køer og Faar, ligesom der ogsaa sælges noget torsken Korn. Denne Auction begynder og Formiddagen Kl. 9. Hvilket herved til Liebhaberes Efterretning bekjendtgjøres. Hobroe, den 3de Marts 1837. (Hermed følger Tillægsblad.)
Viborger Samler, 1837-03-18
Tillægsblad til Viborger Samler No. 33.
Viborger Samler, 1837-03-18
Domme, afsagte i den Kongelige Lands-Overret i Viborg. (Mandagen den 13de Marts 1837.)J Sagen No. 42. Ldsoprykt. Otterstrom som Actor, contraLdsoprpktr. Nyboe, Defensor for Tiltalte Maren Cathrine Christensdatter. (Der under nærværende Sag tiltales for at have borttaget nogle Kartofler paa Marken.) Dom: "Herredstingsdommen bør ved Magt at stande. Actor ved Overretten, Procurator Otterstrom, tillægges i Salarium 5 Rbd. Sølv, som udredes af Tiltalte. At efterkommes under Adfærd efter Loven."
Viborger Samler, 1837-03-18
Ved Hornum Fleskum Herreders Extraret den 11te Jan. 1837 er af Bye- og Herredsfoged Lynge dømt saaledes: "Tiltalte Maren Cathrin Christensdatter, Fæstehuusmand Søren Jacobsens Hustrue af Djorup, Bislev Sogn, bor hensættes i Fængsel paa Vand og Brød i 2 Dage. samt udrede alle af Actionen og Dommens Execution lovligen flydende Omkostninger, hvorunder i Salair til Actor, Prkt. Davidsen, 3 Rbd. Sølv. og til Defensor, Prit. Dannisoe, 2 Rbd. Sølv, samt endvidere til dem begge Diætpenge efter Stiftamtets nærmere Bestemmelse. Det Jdømte at udredes inden 15 Dage efter denne Doms love lige Forkyndelse, og det Øvrige at efterkommes under Adfærd efter Loven."¬
Viborger Samler, 1837-03-18
J Sagen No. 43.
Viborger Samler, 1837-03-18
Ldsovprkt. Juul som Actor, contraLdsopprkt. Lykke, Defensor for Arrestanten Jens Christian Knudsen. (Der tiltales for 2den Gang begaaet Tyverie.) Dom: "Herredstingsdommen bør ved Magt at stande, dog saaledes at Straffestedet bliver Odense Tugt- og Forbedringshuus. J Salarium til Actor ved Overretten, Pret. Juul, betaler Arrestanten 5 Rbd. Sølv. At efterkommes under Adfærd efter Loven."
Viborger Samler, 1837-03-18
Ved Bjerre og Hatting Herreders Extra-Ret den 23de Januar 1837 er af Landsoverrets=Assessor Herredsfoged With dømt saaledes: "Arrestanten Jens Christian Knudsen bør hensættes i Viborg Tugthuus til Arbeide som Forbedringshuusfange i 2 Aar. Saa betaler han og alle afdenne Sag lovlig flydende Udgifter og deriblandt Salair til Defensor, Prkt. Nyegaard, 3 Rbd., foruden Diæter efter Amtets nærmere Bestemmelse. At efterkommes under Adfærd efter Loven."¬
Viborger Samler, 1837-03-18
J Sagen No. 44. Ldsoppkt. Jespersen som Actor, contraLdsoppkt. Krigsraad Deigaard, Defensor for Arrestanten Hans Nielsen Blikfeldt. (Der under nærværende Sag tiltales for Qvaksalverie og Løsgjængerie.) Dom. "Arrestanten Hans Nielsen Blikfeldt, bor hensættes til Forbedringshuusarbeide i Viborg Tugt- og Forbedringshuus i 3 Aar. Saa betaler han og alle af denne Sag lovlig flydende Omkostninger og derunder i Salarium til Actor ved Overretten, Prkt. Jespersen, 5 Rbd. Sølv. At efterkommes under Adfærd efter Loven."
Viborger Samler, 1837-03-18
Ved Hjørring Kjøbstæds Politiret den 24de Jan. 1837 er af Justitsraad Bye- og Herredsfoged Koefoed dømt saaledes: "Arrestanten Hans Nielsen Blikfeldt bør hensættes i Fængsel paa Vand og Brod i 6 Gange 5 Dage og derefter til Arbeide som Forbedringshuusfange i Viborg, Tugt- og Forbedringshuus i 3 Aar. Saa bør han og betale alle af hans Arrest og Dommens Execution lovlig flydende Omkostninger. Under Adfærd efter Loven."¬
Viborger Samler, 1837-03-18
J Sagen No. 45. Ldsovprkt. Lykke som Actor, contraLdsovprkt. Juul, Defensor for Arrestanten Niels Jensen Borum og hans Hustrue, Tiltalte Ane Knudsdatter.
Viborger Samler, 1837-03-18
(Under nærværende Sag tiltales Arrestanten Niels Jensen Borum for Tyverie og hans Hustrue Ane Knudsdatter for Hælerie.) Dom: "Herredstingsdommen bør ved Magt at stande. J Salarium til Actor ved Overretten, Prit. Lykke, betale Arrestanten og Tiltalte en for begge og begge for en 5 Rbd. Sølv. At efterkommes under Adfærd efter Loven."
Viborger Samler, 1837-03-18
Ved Lysgaard og Hids Herreders Extraret den 30te Jan. 1837 er af den const. Dommer Exam. juris Fuldmægtig Trochmann og tiltagne Meddomsmænd dømt saaledes: "Arrestanten Niels Jensen Borum bør stryges til Kagen og hensættes til Arbeide i Fæstningen sin Livstid. Tiltalte Ane Knudsdatter bor hensættes i Fængsel paa Vand og Brod i 5 Dage. Denne Sags lovlige Omkostninger, hvorunder Actor, Prit. Hammershøi i Grauballe og Defensor Krigsraad Landsoverretsprocurator Deigaard i Viborg tillægges i Salarier, den Første 4 Rbd. og den Sidste 3 Rbd., alt Sølv, udredes af de Tiltalte in solidum. At efterkommes under Adfærd efter Loven."¬
Viborger Samler, 1837-03-18
J Sagen No. 20.
Viborger Samler, 1837-03-18
Ldsovprkt. Jespersen mødte for Gaardmand Jens Brask i Stamphøi, contra Mødte ikke. Pastor Emborg paa Dybe og Ramme Sogns Fattigvæsens-Commissions Vegne. (Appellanten Gaardmand Jens Brask er under denne Sag af Jndstævnte, Pastor Emborg paa Dybe og Ramme Sogns Fattigvæsens-Commissions Vegne, sagsøgt for at have slaaet Drengen Ove Christian Ovesen.)
Viborger Samler, 1837-03-18
Dom: "Politiretsdommen bør ved Magt at stande. At efterkommes inden 8te Uger efter denne Doms lovlige Forkyndelse under Adfærd efter Loven."